ব্রতীর জন্য কাঁদতে কাঁদতেই জ্যোতি ও দিব্যনাথ তাঁকে বুঝিয়েছিলেন, এ সমাজে বড় বড় হত্যাকারী, যারা খাবারে-ওষুধে-শিশুখাদ্যে ভেজাল মেশায় তাঁরা বেঁচে থাকতে পারে। এ সমাজে নেতারা গ্রামের জনগণকে পুলিসের গুলির মুখে ঠেলে দিয়ে বাড়ি-গাড়ি পুলিস পাহারায় নিরাপদ আশ্রয়ে বেঁচে থাকতে পারে। কিন্তু ব্রতী তাদের চেয়ে বড় অপরাধী। কেননা সে এই মুনাফাখোর ব্যবসায়ী ও স্বার্থান্ধ নেতাদের সমাজে বিশ্বাস হারিয়েছিল।